10.2. Å laga grunnleggjande figurar
| 10. Enkle teikneobjekt |

### 10.2. Å laga grunnleggjande figurar

1. GIMP er eigentleg ikkje laga for å brukast som teikneprogram. [3] Det er likevel fullt mogleg å laga teikningar anten slik det er omtalt i Del 10.1, «Å teikna ei rett linje», eller ved å bruka eit av utvalsverktøya slik me vil visa det her. Sjølvsagt finst det mange måtar å gjera det på, men me vil halda oss til dei enklare. Så, opprett eit nytt bilete og forsikra deg om at forgrunns- og bakgrunnsfargane er ulike.

2. Figur 7.38. Å laga eit rektangulært utval

   Biletet viser korleis du kan laga eit rektangel med rektangelutvalet.

   Grunnleggjande figurar som rektangel og ellipse er lette å få til ved hjelp av utvalsverktøya. Her vil me bruka rektangelutvalet som eksempel. Bruk rektangelutvalet og lag eit nytt utval: Dette gjer du ved å klikka der du ønskjer det øvre, venstre hjørne av utvalet skal vera og flyttar musepeikaren (slik den raude pila viser på figuren Figur 7.38, «Å laga eit rektangulært utval») medan du held nede den venstre museknappen. Slutt når rektanglet er så stort som du vil ha det. Du finn meir om tastemodifikatorane i utvalsverktøya.

3. Figur 7.39. Eit rektangelutval fylt med forgrunnsfargen

   Skjermbiletet syner eit rektangelutval fylt med forgrunnsfargen.

   Når du har laga utvalet, kan du anten fylla dette eller laga eit omriss med forgrunnsfargen. Viss du går for det første valet, vel forgrunnsfarge og fyll utvalet med fyll-verktøyet . Viss du går for det andre valet, lag eit omriss med Strek opp utvalet i Rediger-menyen. Er du nøgd med resultatet, kan du fjerna utvalet.

[3] Prøv t.d.[INKSCAPE] for dette føremålet.

10. Enkle teikneobjekt |  | Kapittel 8. Kombinere bilete med GIMP

Report a bug in GIMP Report a documentation error